шеги за Исус Христос
На един тип, още като дете, баба му винаги му казвала: 
- Внучето ми, когато порастеш и ако ти стане много зле - иди на църква, там ще ти олекне.
Пораснал. И се случило така, че животът му станал непоносим и си спомнил съвета на баба си - отишъл на църква.
И се започнало - идва някой и - "не си дръж така ръцете", друг "не стой там", трети "не си облечен както трябва."
Приближила една жена и му казва:
- Идете да си купите книжка, как трябва да се държите в църква и тогава заповядайте.
Излязъл човекът, седнал на една пейка и заплакал. Изведнъж чува глас:
- Защо плачеш?
Поглежда човекът и какво да види: Исус Христос…
- Господи! Не ме пускат в църквата!
Прегърнал го Исус:
- Не плачи, те и мен отдавна не ме пускат там…